Camillo Possio

Anginié.
Camillo Possio a l'era nà a Turin ai 30 d'otóber dël 1913 e a l'é mòrt-ie ai 5 d'avril dël 1945 massà da na bomba durant ël darié atach avion su Turin.

Possio a l'era laureasse an angegnerìa industrial a Turin dël 1936 e an aeronàutica, sempe a Turin, dël 1937.
A l'era stàit anlev ëd Modesto Panetti e ëd Carlo Ferrari.
A l'é stàit assistent e peui professor al Politécnich ëd Turin.

Sò travaj
Ël travaj sientìfich ëd Possio a l'é stàit publicà an na quindzen-a d'artìcoj.
A l'é vnù dzortut conossù për sò métod ëd calcolé ij càrich instàbij d'ale lociante an manera armònica an doe dimension: a l'equassion ciav ëd costi cont a l'han daje sò nòm.

Soe arserche sientìfiche a l'han ëdcò aprofondì dij problema generaj ëd dinàmica dij gas e fluss supersònich an tre dimension, l'anfluensa ëd surfasse lìbere ant l'idrodinàmica e l'efet dle muraje ant le galarìe dël vent ansima a le mzure.

A pòrto sò nòm
Equassion ëd Possio

Possio, Camillo
Possio, Camillo